મુખ્યમંત્રી વિજય રૃપાણીએ શુક્રવારે અમદાવાદમાં ગાહેડ- ક્રેડાઈના પ્રોપર્ટી શોનું ઉદ્ઘાટન કરતાં સ્પષ્ટપણે પહેલીવાર જણાવ્યું હતું કે, ‘હું કોઈની સાથે ભાગીદાર નથી, આજે રાજ્યમાં કોઈ ઠેકાણે મારી એક ઈંચ પણ જમીન નથી, હું ટ્વેન્ટી-ટ્વેન્ટી મેચ રમવા આવ્યો છું, તેથી ક્રિઝની ચિંતા કરતો નથી, મને અડધી પિચે રમવાની ટેવ છે, હું સ્પષ્ટ વક્તા છું, ઝડપી નિર્ણયો લઈ શકું છું, મારા એકલાની હું ચિંતા કરતો નથી, લોકહિત નિર્ણયો લેવામાં કદી કચાશ રાખી નથી, લોકોના કામ માટે જે કરવા જેવું હોય તે કરું છું અને મારો કોઈ પર્સનલ એજન્ડા નથી એટલે હું ઇમાનદારીથી કામ કરું છું.